Občina Tržič, Trg svobode 18, 4290 Tržič, na podlagi 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb; v nadaljevanju ZJU) objavlja

**I N T E R N I N A T E Č A J**

**za zasedbo prostega uradniškega delovnega mesta**

**Višji referent za stanovanjske zadeve v Uradu za okolje in prostor**

**za nedoločen čas**

**I.** Javni uslužbenci - uradniki, ki so imenovani v naziv in ki se bodo prijavili na prosto delovno mesto, morajo izpolnjevati naslednje pogoje:

* sklenjeno delovno razmerje na uradniškem delovnem mestu za nedoločen čas v državni upravi, pravosodnih organih in drugih državnih organih in upravah lokalnih skupnosti, ki so pristopili k »Dogovoru o vključitvi v interni trg dela«,
* imenovani v uradniški naziv,
* končano najmanj višjo strokovno izobrazbo ali najmanj višješolsko izobrazbo (prejšnja),
* najmanj 6 mesecev delovnih izkušenj,
* strokovni izpit iz upravnega postopka,
* obvezno usposabljanje za imenovanje v naziv.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katerega oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Pri izbranem kandidatu se bo preverjalo ali ima opravljeno obvezno usposabljanje za imenovanje v naziv. V nasprotnem primeru bo moral izbrani kandidat obvezno usposabljanje za imenovanje v naziv, v skladu s prvim odstavkom 89. člena ZJU, opraviti najkasneje v enem letu od sklenitve pogodbe o zaposlitvi.

Pri izbranem kandidatu se bo preverjalo tudi, ali ima opravljen strokovni izpit iz upravnega postopka. V nasprotnem primeru bo moral izbrani kandidat strokovni izpit iz upravnega postopka, v skladu z 31. členom Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13, 175/20 – ZIUOPDVE in 3/22 – ZDeb), opraviti najkasneje v treh mesecih od sklenitve delovnega razmerja.

**II**. Naloge, ki se opravljajo na delovnem mestu:

* vodenje evidenc s področja stanovanj in poslovnih prostorov v lasti občine ter priprava informacij na njihovi podlagi,
* priprava in skrb za izvajanje stanovanjskega programa,
* vodenje investicij in investicijskega vzdrževanja s področja stanovanj in poslovnih prostorov,
* izdajanje računov najemnikom stanovanj in poslovnih prostorov ter spremljanje poravnave finančnih obveznosti,
* skrb za evidence na področju subvencij najemnin,
* skrb za upravljanje in vzdrževanje občinske stavbe,
* administrativna in strokovna pomoč stanovanjski komisiji,
* izdajanje potrdil iz zahtevnih evidenc oziroma o dejstvih, o katerih organ ne vodi evidence, pa zakon določa izdajo
* potrdila o dejstvu,
* vodenje zahtevnih upravnih postopkov na prvi stopnji,
* opravljanje drugih upravnih nalog podobne zahtevnosti,
* druga dela in naloge po odločitvi župana, direktorja občinske uprave in vodje urada.

**III.** Delovno mesto, čas in kraj dela:

Izbrani kandidat bo delo na uradniškem delovnem mestu Višji referent za stanovanjske zadeve v Uradu za okolje in prostor opravljal v nazivu višji referent III z možnostjo napredovanja v naziv višji referent II in višji referent I.

Z izbranim kandidatom bo sklenjeno delovno razmerje za nedoločen čas, s polnim delovnim časom in 5 mesečnim poskusnim delom.

Izbrani kandidat bo delo opravljal v prostorih Občinske uprave Občine Tržič, Trg svobode 18, Tržič in po potrebi na terenu.

**IV.** Prijava mora vsebovati pisno izjavo, iz katere mora biti razvidno:

1. pisno izjavo kandidata o izpolnjevanju pogoja glede uradniškega naziva, iz katere je razviden naziv, ki ga kandidat ima,
2. naziv organa, v katerem ima sklenjeno delovno razmerje za nedoločen čas,
3. pisno izjavo, da ima kandidat sklenjeno delovno razmerje za nedoločen čas v državni upravi, pravosodnih organih, drugih državnih organih in upravah lokalnih skupnosti, ki so pristopili k »Dogovoru o vključitvi v interni trg dela«,
4. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, pridobljen strokovni naziv, ter datum (dan, mesec, leto) in ustanova, na kateri je bila izobrazba pridobljena ali dokazilo o zaključenem izobraževanju;
5. pisno izjavo kandidata o vseh dosedanjih zaposlitvah, iz katere je razvidno izpopolnjevanje pogoja glede zahtevanih delovnih izkušenj. V izjavi kandidat navede delodajalca, datum sklenitve (dan, mesec, leto) in datum prekinitve (dan, mesec, leto) delovnega razmerja pri posameznemu delodajalcu, ter kratek opis del, ki jih je opravljal pri tem delodajalcu z navedbo stopnje izobrazbe, zahtevane za to delovno mesto;
6. pisno izjavo o opravljenem strokovnem izpitu iz upravnega postopka s točno navedbo organa, pri katerem je bil izpit opravljen in datum izpita (če ga je kandidat opravil);
7. pisno izjavo o opravljenem obveznem usposabljanju za imenovanje v naziv s točno navedbo organa, pri katerem je bilo usposabljanje opravljeno in datum usposabljanja (če ga je kandidat opravil);
8. lastnoročno ali elektronsko podpisano pisno izjavo kandidata, da za namen tega natečajnega postopka dovoljuje Občini Tržič pridobitev podatkov iz zgoraj navedenih točk iz centralne kadrovske evidence oz. iz kadrovske evidence organa, v katerem opravlja delo ter iz drugih uranih evidenc. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Prijava naj vsebuje tudi kratek življenjepis, v katerem kandidat poleg formalne izobrazbe navede tudi druga znanja, sposobnosti in veščine, ki jih je pridobil.

V izbirni postopek se bodo v skladu z 12. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) uvrstile samo popolne in pravočasno prispele prijave in le tisti kandidati, ki izpolnjujejo natečajne pogoje. Prednost pri izbiri bodo imeli kandidati z izkušnjami s stanovanjskega področja.

**V.** Kandidat vloži prijavo v pisni obliki **na priloženem obrazcu Vloga za zaposlitev na interni natečaj**, najkasneje v 8 dneh od dneva objave tega internega natečaja na osrednjem spletnem mestu državne uprave GOV.SI, na naslov: Občina Tržič, Trg svobode 18, 4290 Tržič, v zaprti ovojnici, z označbo »**Za interni natečaj za prosto uradniško delovno mesto Višji referent za stanovanjske zadeve«.** Za pisno obliko prijave se šteje tudi elektronska oblika, poslana na elektronski naslov: obcina.trzic@trzic.si, pri čemer veljavnost prijave ni pogojena z elektronskim podpisom.

**VI.** Obvestilo o končanem postopku internega natečaja bo objavljeno na spletni strani Občine Tržič, Trg svobode 18, 4290 Tržič - [www.trzic.si](http://www.trzic.si).

**VII.** Dodatne informacije o izvedbi internega natečaja daje Darja Zupan, višja svetovalka za kadrovske zadeve, tel. 04/5971-543.

**VIII.** V besedilu javnega natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.

|  |  |  |
| --- | --- | --- |
|  |  |  |
|  |  |  |
|  |  |  |
|  |  |  |